JohanHeinsen/ENO huggingface dataset:
Aarhuus Stifts-Tidende, 1847-03-03
J "Ribe Avis berettes følgende besynderlige Tildragelse: "Den 5te Februar om Morgenen blev en Kone med sin fraskilte Mand og tvende Døttre, som sildigt Aftenen for vare komne i Besøg hos hende, og som Alle befandt sig i et Rum i et sidste Efteraar opbygget Aftægtshuus paa Tislund Mark, der i Amtet pludseligt syge efter at have drukket Kaffe, og den Ene af Døttrene døde samme Morgen. Om Morgenen tidligt havde Konen hentet en Spand Vand fra en Mergelgrav og lavet Kaffe til en yngre Datter, som derpaa gik i Skole. Konen kom senere noget mere Kaffe i Kanden af sort Leer, for at lave Kaffe til de to ældre Døttre, der endnu Kl. mellem 9 og 10 laae i Sengen. Manden kom imidlertid til, for at tale med Døttrene, og drak tilligemed Konen og dem et Par Kopper Kaffe, men kort efter at de havde nydt denne bleve de Alle syge. Konen og den ene Datter kom til at kaste op, og Førstnævnte saae den anden Datter strække Armene krampagtigt i Veiret, og derpaa falde tilbage i Sengen; hun vilde hente Vand til hende, men hun kom kun i Forstuen, hvor hun tabte Bevidstheden. Siden krøb hun atter ind i Stuen og op i Sengen for at hjælpe Datteren, medens den anden Datter sad paa en Stol og vaandede sig under idelig Opkastning, og Manden paa en anden Stol, tilsyneladende som han sov. Konen tabte da atter Bevidstheden. Datteren, som sad paa Stolen, blev af Opkastningen snart saa udmattet, at hun ogsaa tabte Bevidstheden. Først hen paa Eftermiddagen kom hun til sig selv igjen og fandt da sin Fader liggende bevidstløs paa Gulvet, sin Søster halvt ude af Sengen, med Hovedet mod Gulvet og død, og Moderen bevidstløs i Sengen. Hun kaldte nu Naboerne til Hjælp, og Konen og Manden kom til sig selv igjen. Et Par Dage efter befandt de sig alle Tre vel, paa nogen Svækkelse i Benene nær. Konen har brugt af samme Kaffe senere, uden mindste Jldebefindende, og den yngste Datter, som drak for de Andre, feilede Jntet. Jngen af dem følte Smerter i Maven ved Sygdommens Begyndelse, men Svimmelhed og Qvalme, og naar ikke den stærke Tørve- og Klyne-Røg, som kom ind i Stuen under Kaffekogningen, i Forbindelse med de raae og fugtige Mure i Huset samt den qvalme Luft i det lille Rum, har kunne foraarsage Sygdomstilfældene, kan ingen Aarsag angives til samme.
Aarhuus Stifts-Tidende, 1847-03-03
Om den i Altona skete Paagribelse af forhenværende By- og Herredsfoged Gottsche i Ringkjøbing hedder det i Ringkjøbing Avis: "Vi feile neppe, naar vi antage, at denne Efterretning, hvis Rigtighed fra andre Sider er stadfæstet, ingenlunde vil vække nogen glædelig Sensation her paa Egnen. Den Svaghed i Characteren, som hindrede den Paagjældende i at løsrive sig fra Forhold, der lammede hans Virksomhed som Embedsmand, straffede sig selv, idet den tillige forbittrede ham hans hele øvrige Tilværelse. Da desuden hans Kassemangel, saavidt vides, er høist ubetydelig, og han sandsynlig ikke kan være i Besiddelse af Midler til at dække Noget af den, turde man vel, uden at fornærme Retfærdigheden, hellere have seet, at det maatte være lykkedes ham, at løsrive sig fra de Baand, der her bandt ham, og andetsteds at begynde en for ham selv og Andre mere heldbringende Virksomhed.
Aarhuus Stifts-Tidende, 1847-03-03
Hovedg. Buderupholm, som i nogle Aar eiedes af dHrr. Dahl og Rübner, er efter Overeenskomst mellem Eierne i disse Dage gaaet over i Førstnævntes Enebesiddelse. Afstaaelsessummen er os ubekjendt. Ligeledes har Medinteressenten i det sidste Kjøb af Hovedgaarden Store Restrup, Overkrigscommissair Christensen, afstaaet sin Halvpart til Medinteressenten, Cand. jur. Mollerup, som det siges, imod 10,000 Rbd. Godtgjørelse. (Aalb. Av.)
Aarhuus Stifts-Tidende, 1847-03-03
En snurrig Hændelse passerede forgangen Uge med en Bondekarl, der om Aftenen sildig vilde gaae fra Bedsted til Hassing. J Mørket kunde han skimte Noget, der kom løbende efter ham, og i sin Forskrækkelse troede han, at det var Spøgeri, eller bare Fannen", hvorfor han brugte Benene saa godt som han kunde men omsider blev han saa træt, at han kastede sig ned paa Jorden og raabte: "Naa kan a sku inte aarke an renne længer, enten saa Fannen han tager mæ, eller it, men da han vendte sig om, saae han til sin Forundring, at hans Forfølger var et stort – Sviin, der havde slidt sig løs fra Tøiret. (Th. Av.)
Aarhuus Stifts-Tidende, 1847-03-03
En høist sørgelig Begivenhed har i Onsdags overalt vakt dyb og inderlig Beklagelse i Veile. En særdeles agtet og yndet ung Mand, Cand. med. & chir. Wilhelm Jespersen, der for et Par Aar siden havde nedsat sig der som practiserende Læge, var om Formiddagen i en Cabriolet kjørt ud til nogle Patienter i den en Miil derfra liggende Landsby Bredal, og var derfra vendt tilbage med en lille Dreng, som formodentlig skulde tilbagebringe de ordinerede Lægemidler, da Hesten, ved Nedkjørselen af Bakken norden for Veile, tog afsted i saadan Fart, at dens ulykkelige Styrer, idet han kjørte op paa en foran kjørende Arbeidsvogn, saa voldsomt blev kastet ud af Cabrioletten og ned paa den nedenfor Kjøreveien liggende Markedsplads, at han næsten i samme Moment opgav Aanden. De sidste Ord, den Ulykkelige kunde fremføre til Den, der ilede ham til Hjælp, vare: at han bad om en Læge. Den medfulgte Dreng, der kastede sig ud, da Vognen søndersloges mod den væltende Arbeidsvogn, slap derfra med Livet. (Veile Av.)
Aarhuus Stifts-Tidende, 1847-03-03
Den Mand og Kone, der i Natten til næstsidste Løverdag saa ynkeligt satte Livet til i Aaen ved Skiel bro, idet de vilde kjøre til Randers med et Læs Torsk, vare fra Boeslund ved Ebeltoft. Det var et Par unge Folk, der ikke havde været gift længere end et halvt Aarstid. Heste og Vogn tilhørte ikke dem, men en Mand fra samme By, der havde ladet sig leie til at kjøre for dem. Foruden Vognens Eier, der selv kjørte den, var ogsaa en Dragon af femte Regiment, der havde været hjemme i Besøg, paa Vognen. Uagtet det ved det voldsomme Tøbrud bevirkede ualmindelige Høi vand, der stod over Broen, var Vognen dog sluppen lykkeligt over denne, men ved nu i Mørket at dreie til Høire, istedetfor at holde af til den modsatte Side, væltede Vognen i et af Vandet dannet Hul, hvilket gav Anledning til Ulykken. Vognens Eier sprang itide af, og Dragonen reddede sig ved Svømning; men Ægteparret tilligemed Heste og Vogn reves bort af det voldsomme Vandløb. Man kunde endnu i nogen Tid høre dem raabe om Hjælp; men uagtet der fra Kroen kom Folk ud med Lygter, vare de allerede drevne saalangt bort, og Vandet steget saa høit over Bredderne, at deres Redning var umulig. Hestene kom imidlertid i Land i nogen Afstand fra Broen. De Druknedes Liig ere endnu ikke fundne. (Rd. Av.)
Aarhuus Stifts-Tidende, 1847-03-03
Epidemien paa Seierøe viser endnu stedse sin oprindelig ondartede Characteer. J det Hele have nu (indtil 16de Februar) 244 Jndivider været angrebne deraf. Deraf ere 22 døde og 19 helbredede.
Aarhuus Stifts-Tidende, 1847-03-03
Da Øens Befolkning ved sidste Folketælling var 568 Personer, hvoraf nu langt over en Trediedeel have været angrebne, saa er det naturligt, at der nu ikke anmeldes saamange Syge som i Epidemiens Begyndelse, men de Personer, der nu blive syge, ere ligesaa stærkt angrebne som de, der angrebes i Epidemiens Begyndelse. (Brig. Td.)
Aarhuus Stifts-Tidende, 1847-03-03
Stændervalg ved Valget i Lemvig for de mindre Landeiendomsbesiddere (formodentlig 19de Landdistrict) gjen valgtes Gaardeler Ole Kirk til Deputeret med 242. Stemmer. J 4de Landdistrict valgtes Proprietair Th. Neergaard til Momtoft. Fra Nibe skrives den 2den Marts Ved Stændervalget idag erholdt Kjøbmand M.G. Bech i Aarhuus 21 og Kbm. Hagemann i Viborg, 20 St. Valget fortsættes nu i Skive, Nykjøbing og Thi (Aalb. Av.) sted.
Aarhuus Stifts-Tidende, 1847-03-03
Handels-Efterretninger. Paa Kornmarkedet har den sidste engelske Post gjort et meget flant Jndtryk Hvede kom 2 a 3 s., Byg og Havre 2 sk. lavere. J Hamborg gik derfor sidste Postdag Jntet om. Kun Hvede var endnu noget efterspurgt til Frankrig. Havre er næ(Aalb. Av.) sten usælgelig; Smør flant.
Aarhuus Stifts-Tidende, 1847-03-03
- J Torsdags var der i Horsens betydelig Handel med Heste, og mange kjøbte Heste fortes bort i Koble. Gode unge Heste betaltes med 120 a 130 Rbd. Stykket. Dagen iforveien var der Hestemarked i Veile, hvor der betaltes for gode unge Heste 130 a 150 Rbd. Stkt.
Aarhuus Stifts-Tidende, 1847-03-03
Khvns Torvepriser den 27de Februar: Rug 8 Rbd. 3. Mk. a 9 Rbd. 3 Mk.; Byg, Pradet, 6 Rbd. 4 Mk. a 7 Rbd. 3 Mk.; dito Gradet 6 Rbd. a 6 Rbd. 3 Mk.; Havre 4 Rbd. 1 Mk. a 4 Rbd. 5 Mk.; Ærter 7 og 9 Rbd.; Hvede 11. a 12 Rbd. 3 Mk. pr. Td. Smør 26 a 28 s. Pd. Æg 2 Mk. a 2 Mk. 4 s. Snesen.
Aarhuus Stifts-Tidende, 1847-03-03
Kornpriserne i Randers vare i Løverdags Rug 7 Rbd. 2 Mk. a 7 Rbd. 3 Mk.; 2 radet Byg 6 Rbd. 1 Mk. a 6 Rbd. 3 Mk.; dito Gradet 5 Rbd. 1 Mk. a 5 Rbd. 3 Mk.; Havre 3 Rbd. 5 Mk. a 4 Rbd. pr. Tde. Skibs-Efterretninger. Fra Kiel skrives, at i den tilstundende Sommer ville 8 Dampskibe være beskjæftigede i regelmæssig Fart fra Kiel, nemlig: Dampskibet "Copenhagen" og et kgl. Postdampskib mellem Kiel og Kjøbenhavn, "Løven mellem Kiel og Kjøbenhavn og mellem Kiel og Jylland, "Christian vil sandsynligt mellem Kiel og Jylland, "Caroline Amalie, mellem Øerne og Kiel, et andet mindre Dampskib mellem Kiel og Lolland og et norsk Postdampskib mellem Christiania og Kiel. Frederikshavns Skibs-Liste. Den 27de Februar tilankers under Høilandet ved Frederikshavn, men afgik f. D. nordefter: Mathilde, H. Nielsen, f. Svendborg til London; Slup Caroline, H. Hansen, f. dito til England; Slup Henriette, P. Engel, til Havre. S. D. indkomEverten Blume af Kiel. J. Kolb, for at lade med Rug, for Holland; færdig til Afgang 2den Marts. Den 1ste Marts indkom Slup "Torsken, Moss af Langesund, og Jagten den gode Hensigt, H. Hansen af dito. (Md.)
Aarhuus Stifts-Tidende, 1847-03-03
Bekjendtgjørelser. At Handelsmand Jørgen Nielsen Tafteberg, efter Aars tiltagende Brystsvaghed og 6 Dages Sygeleie, hensov ved en blid og rolig Død Fredagen den 26de ds., i en Alder af 43 1/2 Aar, og efter 8 Aars lykkeligt Ægteskab, bekjendtgjøres herved for fraværende Slægt og Venner af hans dybtsørgende Enke. Aarhuus, den 28de Februar 1847. G. sal. Taftebergs Enke. født Carlsen.
Aarhuus Stifts-Tidende, 1847-03-03
Onsdagen den 24de Februar bortkaldtes, ved en ulykkelig Hændelse, min inderligt elskede Broder, Cand. chirurg. & med. Wilhelm Jespersen, 26 3/4 Aar gammel.
Aarhuus Stifts-Tidende, 1847-03-03
Dette Sorgens Budskab bringes deeltagende Slægt og Venner. Veile, den 25de Februar 1847.
Aarhuus Stifts-Tidende, 1847-03-03
Paa min Moders og fraværende: Sødskendes Vegne. N. T. J. Jespersen, Cand. theol.
Aarhuus Stifts-Tidende, 1847-03-03
Ved det idag tilendebragte Valgmøde for Kjøbstædernes 2det Valgdistrict, Aarhuus og Skanderborg, til Stænderforsamlingen for Nørrejylland, bleve følgende Mænd valgte. Til Deputerede. Justitsraad, Borgermester Fleischer, Kjøbmand og Borgerrepræsentant Hammershøi; Til Suppleanter. Cancelliraad, Raadmand Funder.
Aarhuus Stifts-Tidende, 1847-03-03
Auctionsholder og Borgerrepræsentant Hertz. Hvilket herved, i Overeensstemmelse med Forordningen af 15de Mai 1834 § 44, bekjendtgjøres. Aarhuus Stiftamthuus, d. 26de Februar 1847. Graah.
Aarhuus Stifts-Tidende, 1847-03-03
Søndagen den 7de Marts, Kl. 7, afholdes Bad i Selskabet "Polyhymnia, hvortil Fremmede, som indføres af Selskabets Medlemmer, kunne erholde Billet a 1 s hos Balinspectionen.
Aarhuus Stifts-Tidende, 1847-03-03
J Henhold til hvad der i saa Henseende, ved Generalforsamlinger i Klubben "Polyhymnia", er vedtaget, og det undertegnede Committee overdragne Hverv, ere trende Tegninger, Plan, Facade= og Profil-Tegninger, med tilhørende Beskrivelse og Conditioner, til en inten deret ny Klubbygning, henlagte i Klublocalet paa Kannikegade heri Staden.
Aarhuus Stifts-Tidende, 1847-03-03
Jdet Committeen herved tillader sig at indbyde til Concurrence paa dette Arbeide, opfordres den eller de, Jnden- eller Udenbyes, der kan attraae at overtage sig samme, til, inden 8 Dage fra Dato, at indlevere sit skriftlige Tilbud i saa Henseende til en af Undertegnede. Aarhuus, i Arrangementscommitteen for Klubben "Polyhymnia, den 27de Februar 1847. Petersen. Glahn. Wenck. J. Chr. Höe. J. F. W. Røse. L. Michelsen. Fabricius.
Aarhuus Stifts-Tidende, 1847-03-03
Bekjendtgjørelse. angaaende Godtgjørelse af Consumtions- og Formalingsafgifterne af saadanne af de første Livsfornødenheder, som uden eller mod nedsat Betaling uddeles til Trængende.
Aarhuus Stifts-Tidende, 1847-03-03
Under 26de denne Maaned er Collegiet allernaadigst blevet bemyndiget til, indtil Udgangen af September Maaned d. A. mod fornøden Legitimation at lade godtgjøre Consumtions- og Formalingsafgifterne af saadanne af de første Livsfornødenheder, som af Kjøbstadcommuner eller private Foreninger, gjennem Bespiisningsanstalter eller paa anden Maade, uddeles til Trængende uden eller mod nedsat Betaling. Andragender desangaaende indgives til Collegiet paa ustemplet Papir. General-Toldkammer- og Commerce-Collegium, den 27de Februar 1847. Bluhme. Garlieb. Francke. W. C. F. Sponneck. Raffenberg.
Aarhuus Stifts-Tidende, 1847-03-03
Læseforeningen for Aarhus og Omegn.
Aarhuus Stifts-Tidende, 1847-03-03
Extraordinair Generalforsamling Løverdagen den 6te Marts, om Aftenen Kl. 7. For at tage Beslutning om og hvorvidt Actionairerne maatte ønske at faae "Jris" assureret paa dets Farter i Sommeren 1847, afholdes en Generalforsamling paa Compagnihuset her i Byen, Onsdagen den 10de Marts næstkommende, om Eftermiddagen Kl. 3. Aalborg, i Bestyrelsen for Dampskibet "Iris", den 19de Februar 1847. N. Ostenfeldt. F. Simoni. F. Wulff. Erik Bruun. J. P. Hemme.
Aarhuus Stifts-Tidende, 1847-03-03
At Contoiret for Dampskibs- og Færgefarten til Kallundborg fra Mandag Aften den 8de dennes henflyttes til Gaarden No 43 paa Skolegade, tilkjendegives for alle Vedkommende; men indtil den Tid skeer Anmeldelse og Indskrivning Farten betræffende i den afdøde Kasserer Richardts Bopæl ved Aaen. Aarhus, den 1ste Marts 1847. Wilh. Møller, p. t. Opsynsmand og Kasserer, Auction over 2 Dragonheste, afholdes Løverdagen den 6te Marts 1847, om Middagen Kl. 12, ved Vagten paa det store Torv. Glahn.
Aarhuus Stifts-Tidende, 1847-03-03
Efter Begjæring af Avlsmand Henrik Fabricius, foretages Auction i hans iboende Gaard – 784 paa Klostergade heri Staden Onsdagen den 10de dennes, om Formiddagen Kl. 11, hvor da bortsælges 2 Arbeidsheste, en Arbeidsvogn, 1 Ko, endeel Avlsredskaber, en ny Kakkelovn, et 8te Dages Stueuhr, en Vandsluffe m.v. Lysthavende indbydes. Aarhuus Byfogedcontoir, den 2den Marts 1837. Fleischer.
Aarhuus Stifts-Tidende, 1847-03-03
Gaard-Auction. Formedelst svageligt Helbred agter Eieren af den for sin yndige Beliggenhed bekjendte Eiendom Hovedgaarden Petersholm pr. Veile, at bortsælge samme ved een eneste Auction i April Maaned d. A. Conditionerne for Salget ville i sin Tid blive henlagte til Eftersyn paa flere Steder, og nærmere Avertissementer ville herom blive indrykkede. Gaarden sælges med Besætning, Inventarium og Födekorn.
Aarhuus Stifts-Tidende, 1847-03-03
Torsdagen den 25de Marts, Kl. 11 Formiddag, bliver, ifølge Execution og Udlæg, ved Auction, som afholdes paa Nestved Raadstue, 4de og sidste Gang opraabt og absolut bortsolgt: De i Rønnebek og Mogenstrup Sogne, Hammer Herred, og Præstøe Amt beliggende Eiendomme: Hovedgaarden. Grevensvænge, Fladsaae By, Mogenstrup Mølle og Kro og endeel af Pederstrup Byes Jorder, hvilke Eiendomme, der staae for Hartkorn Ager og Eng 75 Tdr. 4 Skpr. 2 Fdkr. 1 3/4 Alb., Skovskyld 1 Td. 4 Skpr. 2 Fdkr. 2 Alb. og Mølleskyld 9 Tdr. 2 Skpr., have et Tilliggende af circa 1000 Tdr. deels Agerland, deels Skov, Moser og Banker. Eiendommene ville blive opraabte deels separate, saaledes som Conditionerne nærmere udvise, deels samlede under eet, deels med og deels uden Besætning. For de samlede Eiendomme er ved 3die Auction buden uden Besætning og Jnventarium 113,000 Rbd. og med Besætning og Inventarium 115,300 Rbd. Det bemærkes, at Conditionerne i flere Poster ere forandrede i Kjøbernes Faveur og navnlig hvad Kjøbesummens Betaling angaaer, derhen, at kun en Trediedeel af Kjøbesummerne fordres betalt i Juni og December Terminer d. A., hvorimod Resten kan blive indestaaende paa 1ste Prioritet i Eiendommene. De saaledes forandrede Conditioner ville ligge til Eftersyn hos Kammerraad Howitz paa Wemmetofte, paa Herredscontoiret i Nestved og Birkecontoiret i Vordingborg, paa de vigtigste Gjæstgivergaarde i Provindserne, samt i Kjøbenhavn hos Procurator Kraft, Stormgade No 198, hos hvem tillige findes de Eiendommene vedkommende ældre Skjøder og Adkomstbreve, Jordebøger, Amtstue Attester, Situationskort m.v., som er fornødent til en klar Oversigt over de Eiendommene tilkommende Herligheder og Rettigheder og de samme paahvilende Onera og Behæftelser.
Aarhuus Stifts-Tidende, 1847-03-03
Løverdagen den 13de Marts førstkommende, Klokken 11 Formiddag, bliver ifølge Forligs- og Udlægshaverens Reqvisition, afholdt Auction i og over det Niels Berthelsen tilhørende, under No 96 paa denne Byes LilleGade beliggende Sted, bestaaende af et Forhuus paa 8te Fag, et Sidehuus paa 6 Fag og et Baghuus paa 5 1/2 Fag. med Grund, Gaards- og Haveplads, samt en Ager bag Haven ned til Skanderborg store Søe. Samme Dag, strax efterat Stedet er solgt, forauctioneres endvidere det udlagte Løsøre, bestaaende af Borde, Stole, 1 Chatol, 1 Dragkiste, i Stueuhr. 1 Sengested, endeel Sengeklæder og Kjøkkentøi m.m. Conditionerne kundgjøres ved Auctionen. Lysthavende indbydes. Skanderborg, d. 22de Febr. 1847. Blichfeldt.
Aarhuus Stifts-Tidende, 1847-03-03
Efter Begjæring af Hans Poulsen bliver den ham tilhørende Gaard i Ørsted By stillet til Bortsalg ved een Auction, som afholdes i Gaarden Onsdagen den 7de April d. A. om Formiddagen Kl. 10. Gaardens Hartk. er 2 Tdr. 7 Skpr. 3 Fdkr. 2 Alb. og Gammelskatten, 32 Rbdlr. 13 s. Den aarlige Udsæd er 6 Tdr. Rug, 2 Tor Land med Raps, 10 Tdr. Byg, 15 Tdr. Havre, og 2 Tdr. Ærter, og det Ho, som aarlig avles, beløber en 30 a 40 Læs.
Aarhuus Stifts-Tidende, 1847-03-03
Da Reqvirenten har kjøbt anden Eiendom, attraaes Gaarden absolut solgt. Rougsøer. Herredscontoir i Randers, d. 27de Febr. 1847. A. L. Reiersen.
Aarhuus Stifts-Tidende, 1847-03-03
At en Skiftesamling i Boet efter afdøde practiserende Læge Anton Ferdinand Taur af Thorsager vil blive afholdt her paa Contoiret Mandagen den 22de næste Maaned, om Formiddagen Kl. 10, bekjendtgjøres herved. Rougso &c. Herredscontoir i Randers, d. 26de Febr. 1847. A. L. Reiersen.
Aarhuus Stifts-Tidende, 1847-03-03
Første Bekjendtgjørelse. Eftersom den for den fraværende Rebslagersvend Andreas Jørgensen i Haderslef beskikkede Curator, Borger og Kjøbmand Peter Gjørts sammesteds, har anmeldt, at de paa Folium af forhenværende Besiddere af det nu af Peter R. Lundbek paa Concoursauction kjøbte Parcelsted ved Aastrupbro, Haderslef Herreds Skyld og Panteprotocol indlemmede Documenter over tvende hans Curande tilhørende Fordringer, nemlig: 1) en af daværende Besidder af ovenbemeldte Parcelsted, Andreas Jørgensen under 7de Juni 1801 til sin Søn Andreas Jørgensen udstædt og under 11te ej m. a. protocolleret Obligation paa 100 Rdlr. slesv. holst. Courant samt 4 pCt. aarlige Renter. 2) en under 19de Juni 1801 expederet og end dato protocolleret Contract, i hvilken Antagerne af meerbemeldte Parcelsted, Metta Kiestine Jørgens og hendes Kjæreste Mathias Petersen Holst, forpligte sig til at betale til Andreas Jørgensen 150 Rdr. sl. holst. Cour. ere gaaet tabte, og har andraget paa Udstædelsen af et Mortificationsproclam, dette Andragende ogsaa ifølge Autorisation af den Kongel. Slesvigske Overret af 2den d. M. er givet Medhold, saa befales herved Alle og Enhver, som maatte formene sig at have nogensomhelst Ret til de foranførte Documenter, eller at udlede noget somhelst Krav af samme, at melde sig inden 12 Uger fra den sidste Bekjendtgjørelse af at regne i Haderslef Herreds Actuariat, at producere Originaldocumenterne, hvorpaa de grunde deres Fordringer, og at efterlade Afskrifter af samme, samt, saafremt de ere Udenherredske, at beskikke en Procurator ad acta, imodsat Fald bemeldte tvende Documenter ville vorde mort ficerede. Haderslef Herredsfogde, den 9de Febr. 1847. C. Petersen.
Aarhuus Stifts-Tidende, 1847-03-03
med Proclama at Dags Dato, som snarest muligt læses for vedkommende Over- og Underret, ere alle de, som maatte have nogen Fordring i Boet efter afdøde Gaardmand Mads Christensen og Hustrue Ane Marie Sørensdatter af Stødon By, Helgenæs Sogn, Mols Herred, efter Pl. 2den Juni 1819 indkaldte med 12 Ugers Varsel til at anmelde og legitimere saadan for undertegnede Skifteforvalter; hvilket herved endvidere bekjendtgjøres. Sønder og Mols Herreders Contoir i Ebeltoft, den 13de Februar 1847. Stephensen.
Aarhuus Stifts-Tidende, 1847-03-03
Ved Proclama af Dags Dato, som snarest muligt bliver læst for vedkommende Over- og Underret, ere Creditorerne i Boet efter afgangne Jomfru Jacobine Dreyer af Hinge indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer; hvilket herved endvidere bekjendtgjøres. Lysgaard og Hids Herreders Contoir. Horup, den 15de Februar 1837. Harthausen.
Aarhuus Stifts-Tidende, 1847-03-03
Ved Proclama af Dags Dato, der vil blive læst ved Horsens Bytingsret og ved den Kgl. Landsoverret i Viborg, ere Alle og Enhver, som maatte formene at have noget at fordre i afdøde Kludesamler Jacob Matthiassen Uldahls og hans ligeledes afdøde Kones Ane Jensdatters fælleds Bo, med 12 Ugers Varsel blevne indkaldte til for undertegnede Skifteret at anmelde og beviisliggjøre deres Krav, hvilket herved endvidere bekjendtgjøres. Skifteretten i Horsens, den 12te Februar 1847. Ræder.
Aarhuus Stifts-Tidende, 1847-03-03
Under den mig tilhørende Woldbye Kirkes nordre Kapel findes nogle gamle brøstfældige Begravelser, hvor – for saavidt det lader sig udfinde – ere begravede: Magister Peder Ankersen, død 1723, hans Hustru Mette Marie, født Hoffmann, død 1769, og Hr. Kjeld Bog, Præst i Carlbye, død 1739. Efter dertil erhvervet Bevilling, indkaldes herved med 12 Ugers Varsel Enhver som maatte gjøre Paastand paa bemeldte Begravelsers Vedligeholdelse, herom at melde sig hos mig, som Kirkens Eier, da ellers Kisterne ville blive nedsænkede paa Kirkegaarden og Gravstedet opfyldt. Woldbyegaard, den 12te Februar 1847. Jngerslem.
Aarhuus Stifts-Tidende, 1847-03-03
Jfølge Fleres Opfordring bringes herved til offentlig Kundskab, den af Cancelliet paa et af Muurmesterne I. Kragballe og Johan Langkjær dertil indgivet Andragende, under 5te Novbr. s A. afgivne Resolution, sl.:"J et Cancelliet med Hr. Kammerherrens Skrivelse, af 7de August d. A. tilstillet Andragende med Bilag, have Muurmesterne J Kragballe og Johan Lang kjær af Veile anket over, at Byfogden sammesteds, Hersleb, har antaget et af Muursvend Niels Sørensen forfærdiget Mesterstykke og i Henhold dertil meddeelt ham Borgerskab som Muurmester, uagtet bemeldte Mænd, der vare udmeldte som Skuemestere, have fundet Prøvestykket, uantageligt, og uanseet at ommeldte N. Sørensen ei skal have produceret Lærebrev som Muursvend.